joelniklaus/EU_Wikipedias huggingface dataset:
Brigite Vāgnere

Brigite Vāgnere (; dzimusi ) ir bijusī vācu brīvā stila cīkstone, 2004. gada vasaras olimpisko spēļu dalībniece, Pasaules un Eiropas čempione, Pasaules un Eiropas čempionātu medaļniece.

Biogrāfija 
Brigite Vāgnere dzimusi 1983. gadā. Ar cīņas sportu viņa sāka nodarboties 1993. gadā un labus rezultātus uzrādīja jau pusaudzes gados, kļūstot par Pasaules un Eiropas čempioni gan kadetu, gan junioru vecuma grupā. 21. gs. sākumā viņa tika uzskatīta par vienu no spēcīgākajām cīkstonēm mušas svarā. Visas savas sportiskās karjeras laikā Vāgnere trenējās kā Hallbermozas sporta kluba "SV Siegfried" cīkstoņu komandas locekle sava trenera un četrkārtējā olimpieša Jirgena Šeibes vadībā.

Vāgneres agrīnie panākumi sekmēja viņas karjeru, jo viņa dominēja gan 2002. gada pasaules, gan 2003. gada Eiropas čempionātā, abos izcīnot zelta medaļas.

Kad sieviešu brīvā cīņa debitēja 2004. gada vasaras olimpiskajās spēlēs Atēnās, Vāgnere izmantoja savu iespēju piedalīties 48 kg svara kategorijas inaugurācijas sacensībās. Savā apakšgrupā viņa bija otrā aiz japānietes Čiharu Ičo, kas līdz ar trīs citu grupu uzvarētājām iekļuva pusfinālā, Vāgnerei bija jācīnās par 5. līdz 8. vietu. Pirmajā cīņā viņa pārspēja mongolieti Cogtbazarinu Anhžargalu, bet pēc tam zaudēja Krievijas cīkstonei Lorisai Oržakai un ieņēma 6. vietu.

Atsauces

Ārējās saites 

1983. gadā dzimušie
Bavārijā dzimušie
Vācijas cīkstoņi
2004. gada vasaras olimpisko spēļu dalībnieki
Pasaules čempiones brīvajā cīņā
Džordžs Stjuarts Robertsons

Džordžs Stjuarts Robertsons (; dzimis , miris ) bija britu vieglatlēts, tenisists, jurists, 1896. gada vasaras olimpisko spēļu dalībnieks, kur izcīnīja bronzas medaļu tenisā.

1896. gada vasaras olimpiskās spēles 
Robertsons 1896. gada vasaras olimpiskajās spēlēs Atēnās startēja tenisā un vieglatlētikā.

Tenisā viņš startēja gan vienspēļu, gan dubultspēļu turnīros. Vienspēļu turnīrā viņš pirmajā kārtā zaudēja Grieķijas sportistam Konstantinam Paspatim un turpmāko cīņu neturpināja. Savukārt dubultspēļu turnīrā viņš startēja kopā ar Austrālijas sportistu Edvīnu Fleku. Turnīrā viņi uzreiz kvalificējās pusfināla kārtai, kur zaudēja grieķu tenisistiem Dionisijam Kasdaglim/Demetrijam Petrokokinam; kopvērtējumā iegūstot trešo vietu. Viņu iegūtais rezultāts pēc Starptautiskās Olimpiskās komitejas datubāzes tiek pieskaitīts pie Jauktās komandas rezultātiem.

Savukārt vieglatlētikā viņš startēja diska mešanas disciplīnā. Šajā disciplīnā viņš disku aizmeta 25 metru un 30 centimetru attālumā un ieguva 4. vietu, trešās vietas ieguvējam grieķim Sotirijam Versim zaudēja par 2,50 metriem.

Rezultāti

Atsauces

Ārējās saites 
 Džordžs S. Robertsons (SOK profils) 

1872. gadā dzimušie
1967. gadā mirušie
Londonā dzimušie
Lielbritānijas vieglatlēti
Lielbritānijas tenisisti
Lielbritānijas sportisti 1896. gada vasaras olimpiskajās spēlēs
Tenisisti 1896. gada vasaras olimpiskajās spēlēs
Vieglatlēti 1896. gada vasaras olimpiskajās spēlēs
1896. gada vasaras olimpisko spēļu medaļnieki
Olimpiskie bronzas medaļnieki tenisā
Jauktās komandas olimpiskie bronzas medaļnieki
Diska metēji
Vauts Veghorsts

Vauts Veghorsts (; dzimis ) ir nīderlandiešu futbolists. Spēlē uzbrucēja pozīcijā, Nīderlandes futbola izlases dalībnieks. Kopš 2022. gada pārstāv Anglijas Premjerlīgas klubu Burnley.

Karjera 
Jauniešu vecumā spēlēja vietējos klubos NEO un DETO, vēlāk pārstāvēja Willem II jauniešu komandu. Profesionālo karjeru sāka 2012. gadā, pievienojoties Nīderlandes Pirmās divīzijas (Eerste Divisie) klubam FC Emmen. Debijas sezonā 28 spēlēs guva astoņus vārtus. 2014. gadā parakstīja līgumu ar Eredivisie klubu Heracles Almelo. Tajā aizvadīja divas sezonas.

2016. gada jūlijā pārgāja uz citu Eredivisie klubu AZ Alkmaar. 2016. gada 24. novembrī guva savus pirmos vārtus Eiropas kausu turnīros UEFA Eiropas līgas spēlē pret Īrijas klubu Dundalk. 2017.—2018. gada sezonā guva 18 vārtus Eredivisie, ierindojoties 3. vietā līgas vārtu guvēju sarakstā. 2018. gada jūnijā parakstīja četru gadu līgumu ar Vācijas Bundeslīgas klubu VfL Wolfsburg. 2019. gada 16. martā pirmoreiz guva trīs vārtus Bundeslīgas spēlē pret Fortuna Düsseldorf. 2018.—2019. gada sezonā guva 17 vārtus Bundeslīgā, dalot 3. vietu sezonas vārtu guvēju sarakstā. 2022. gada 31. janvārī Veghorts noslēdza trīsarpus gadu ilgu līgumu ar Anglijas komandu Burnley.

Nīderlandes izlasē debitēja  draudzības spēlē pret Angliju. Pirmo spēli izlases rindās oficiālos turnīros aizvadīja 2019. gada novembrī pret Igauniju 2020. gada Eiropas čempionāta kvalifikācijā.

Atsauces

Ārējās saites 

1992. gadā dzimušie
Nīderlandes futbolisti
Nīderlandes izlases futbolisti
AZ Alkmaar spēlētāji
VfL Wolfsburg spēlētāji
Burnley FC spēlētāji
Overeiselā dzimušie
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Džons Bolands

Džons Pijs Bolands (; dzimis , miris ) bija Īrijas nacionālistu politiķis un Lielbritānijas un Īrijas apvienotās Karalistes parlamenta apakšpalātas deputāts un no 1900. līdz 1918. gadam Īrijas parlamentārās partijas loceklis. Viņš bija ievērības cienīgs tenisa spēlētājs un pirmajās mūsdienu olimpiskajās spēlēs 1896. gadā izcīnīja divas zelta medaļas tenisā.

Agrīnā dzīve 
Džons Pijs Bolands ir dzimis Dublinā 1870. gada 16. septembrī, biznesmeņa Patrija Bolanda un Mērijas Donelijas ģimenē. Pēc mātes nāves 1882. gadā viņš kopā ar sešiem brāļiem un māsām tika nodots tēvoča, Dublinas bīskapa Nikolaja Donelija aizbildnībā. Viņa iegūtā izglītība gan Īrijā, gan Lielbritānijā ļāva viņam ieņemt ietekmīgu lomu Lielbritānijas un Īrijas politikā 20. gadsimta sākumā, kad viņš bija Īrijas parlamenta loceklis.

1892. gadā viņš ieguva bakalaura grādu Londonas Universitātē. Viņš semestri bija studējis Vācijas pilsētā Bonnā, kur viņš bija studentu brālības Bavārijas Bonnas loceklis, kas ir Kārtelverbandas locekle. Bolands studēja tiesību zinātni Kraisčērčā, Oksfordā 1896. gadā tajā iegūstot bakalaura grādu, 1901. gadā viņš turpat ieguva maģistra grādu; lai arī 1897. gadā viņam tika atļauts izveidot advokatūru, viņš to nav praktizējis.

1896. gada vasaras olimpiskās spēles 
Bolands 1896. gada olimpiskajās spēlēs Atēnās startēja tenisā gan vienspēļu, gan dubultspēļu turnīrā. Vienspēlēs viņš uzvarēja visus savus pretiniekus — vācieti Frīdrihu Traunu un grieķu sportistus Evangeli Ralli, Konstantinu Paspati un Dionisiju Kasdagli. Kopvērtējumā viņš izcīnīja pirmo vietu un zelta medaļu, tādējādi kļūstot par pirmo olimpisko čempionu tenisa vienspēļu turnīrā. Savukārt dubultspēlēs viņš startēja kopā ar Vācijas sportistu Frīdrihu Traunu. Šajā turnīrā viņi izcīnīja zelta medaļu, pārspējot pusfināla kārtā grieķus Aristidi un Konstantinu Akratopulus un fināla kārtā viņi uzveica grieķus Dionisiju Kadagli un Demetriju Petrokokinu. Viņu iegūtā medaļa dubultspēlēs tiek pieskaitīta pie Jauktās komandas rezultātiem.

Rezultāti

Karjera 
1908. gadā Bolands tika iecelts par Īrijas Nacionālās universitātes dibināšanas komisijas locekli. No 1926. līdz 1947. gadam viņš bija katoļu patiesības biedrības ģenerālsekretārs. Viņš saņēma pāvesta bruņniecību, ķļūstot par Svētā Gregorija bruņinieku kā atzinību par darbu izglītībā. 1950. gadā viņam piešķīra goda doktora grādu Īrijas Nacionālajā universitātē.

Personīgā dzīve 
1902. gada 22. oktobrī viņš apprecējās ar Eilēnu Moloniju (1876—1937). Viņu laulībā piedzima viens dēls un piecas meitas.

Bolands nomira 1958. gadā Svētā Patrika dienā, savās mājās Londonā.

Atsauces

Ārējās saies 
 Džons Bolands (SOK profils) 

1870. gadā dzimušie
1958. gadā mirušie
Dublinā dzimušie
Lielbritānijas tenisisti
Lielbritānijassportisti 1896. gada vasaras olimpiskajās spēlēs
Tenisisti 1896. gada vasaras olimpiskajās spēlēs
1896. gada vasaras olimpisko spēļu medaļnieki
Olimpiskie zelta medaļnieki tenisā
Jauktās komandas olimpiskie zelta medaļnieki
Lielbritānijas olimpiskie zelta medaļnieki
Florians Nīderlehners

Florians Nīderlehners (; dzimis ) ir vācu futbolists. Spēlē uzbrucēja pozīcijā. Kopš 2019. gada pārstāv Vācijas Bundeslīgas klubu FC Augsburg.

Karjera 
Pieaugušo futbolu sāka spēlēt Landeslīgas (Vācijas futbola 6. līmenis) klubā Falke. 2010. gadā pievienojās klubam FC Ismaning, ar kuru uzvarēja Bavārijas līgā (5. līmenis). No 2011. līdz 2013. gadam spēlēja Vācijas 3. līgas klubā SpVgg Unterhaching. Vēlāk pārstāvēja citu 3. līgas klubu 1. FC Heidenheim, ar kuru uzvarēja līgā un iekļuva 2. Bundeslīgā. 2014.—2015. gada sezonā guva 15 vārtus, kļūstot par trešo labāko vārtu guvēju 2. Bundeslīgā.

2015. gada vasarā pārgāja uz Bundeslīgas klubu Mainz 05. Sezonas pirmajā pusē pārsvarā nāca uz maiņu un 12 spēlēs nespēja gūt nevienus vārtus. 2016. gada janvārī tika izīrēts SC Freiburg, kas spēlēja 2. Bundeslīgā. 2015.—2016. gada sezonā klubs uzvarēja līgā un iekļuva Bundeslīgā. 2016.—2017. gada Bundeslīgas sezonā guva 11 vārtus. 2017. gada maijā parakstīja ar Freiburgas klubu pastāvīgu līgumu. 2019. gadā pārnāca uz citu Bundeslīgas klubu FC Augsburg.

Atsauces

Ārējās saites 

1990. gadā dzimušie
Bavārijā dzimušie
Vācijas futbolisti
1. FSV Mainz 05 spēlētāji
SC Freiburg spēlētāji
FC Augsburg spēlētāji
Oskara Kalpaka iela (Liepāja)

Oskara Kalpaka iela ir iela Liepājā, kas atrodas Jaunliepājas un Ziemeļu priekšpilsētas apkaimē. Oskara Kalpaka iela sākas netālu no Tirdzniecības kanāla, bet beidzas krustojumā ar Atmodas bulvāri. Ielas garums ir ap 2700 metriem un to pilnībā sedz asfaltbetons. Oskara Kalpaka ielā kustība norit abos virzienos. Ielas apbūve sastāv no pirmskara mūra un koka ēkām, daudzdzīvokļu ēkām un noliktavām.

Iela nosaukta pulkveža Oskara Kalpaka vārdā, iela sākotnēji bija nosaukta admirāļa Lazareva vārdā, vēlāk pārdēvēta par Kuršu ielu un par Sarkanarmijas ielu.

Oskara Kalpaka ielā 87 atrodas Liepājas Ziemeļu kapi.

Ielu savienojumi 

 Kaiju iela ("T" veida krustojums)
 Upmalas iela
 Atslēdznieku iela ("T" veida krustojums)
 Ostas iela ("T" veida krustojums)
 Flotes iela ("T" veida krustojums)
 Sliežu iela ("T" veida krustojums)
 Buru iela ("T" veida krustojums)
 Laivu iela ("T" veida krustojums)
 Tīklu iela
 Siļķu iela
 Mastu iela ("T" veida krustojums)
 Koku iela ("T" veida krustojums)
 Celmu iela ("T" veida krustojums)
 Brīvostas iela ("T" veida krustojums)
 Šķēdes iela ("T" veida krustojums)
 Pulvera iela ("T" veida krustojums)
 Atmodas bulvāris

Atsauces 

Ielas Liepājā
Kabula (upe)

Kabula (, ) ir apmēram 700 kilometrus gara Indas labā krasta pieteka Afganistānā un Pakistānā.

Iztece Hindukuša dienvidu nogāzēs. Tek austrumu virzienā. Lielākās pietekas - Logara, Pandžšēra, Kunara un Svata. Ietek Indā pie Atokas. Upes krastos atrodas Kabula, Džalālābāda, Pešāvara. Uz upes vairāki aizsprosti. Lejtecē, Pakistānas teritorijā, apmēram 120 kilometrus kuģojama.

Ārējās saites 

Afganistānas upes
Pakistānas upes
Indas pietekas
Nangarhāra
Kabulas vilajets
Turku Universitāte

Turku Universitāte (, , ) ir 1920. gadā dibināta universitāte Somijas pilsētā Turku. 

Kaut arī pašreizējā universitāte dibināta 1920. gadām, Turku pilsētā 1640. gadā tika dibināta  Abo Karaliskā akadēmija (). Pēc 1828. gada Turku ugunsgrēka tā tika pārcelta uz Helsinkiem un  mūsdienās pazīstama kā Helsinku Universitāte.

Bez Turku, universitātes struktūrvienības atroas Raumā, Pori, Kevo un Salo. Mācības notiek 7 fakultātēs. 

Bijušo un esošo pasniedzēju un studentu vidū minami matemātiķis Rolfs Nevanlinna (Rolf Nevanlinna), politiķis Sauli Nīniste (Sauli Niinistö), valodnieks Ēmils Nestors Setele (Eemil Nestor Setälä), astronoms Irje Veisele (Yrjö Väisälä).

Ārējās norādes 
 
 

Universitātes Somijā
Beatrise Zaķe

Beatrise Zaķe (dzimusi 1998. gada 7. augustā, Rīgā) ir latviešu teātra režisore, producente un kino filmu aktieru atlases režisore.

Pamatizglītību ieguvusi Rīgas Valsts Vācu ģimnāzijā, studējusi Latvijas Kultūras akadēmijā un Hamburgas Mūzikas un Teātra augstskolā. Kopā ar aktrisi un režisori Ingu Tropu un scenogrāfi Pamelu Butāni 2018. gadā izveidojušas neatkarīgu teātra apvienību "PERFOrācija", kas debitēja ar izrādi "NATUM ANTE MORTEM". Darbojusies kā režisore vairākos neatkarīgos teātra projektos. Veido arī pasākumu režijas.

Strādājusi pie vairākām atzinību guvušām filmām, kā arī pati atveidojusi lomas TV seriālos un filmās.

Režija 
 2020 Izrāde “Maģiskās domāšanas gads ” Liepājas teātris
 2020 Izrāde “Heda.Human ”
 2020 Virtuāla izrāde bērniem "Vol.1 ANTIŅŠ "
 2019 Izrāde-darbnīca "Plastmasas huligāni"
 2019 Vizuāli poētiska izrāde "LETTI" (brīvdabas izrāde Āraišu ezerpils kompleksā)
 2019 Izrāde par nāvi "NATUM ANTE MORTEM"
 2018 Režisores Ingas Tropas asistente izrādē "Inuaki.Reptilis manī " , Valmieras Vasaras teātra festivālā
 2018 Režisora Kārļa Krūmiņa asistente izrādē "Mušas ", Valmieras Vasaras teātra festivāls
 2018 Izrāde "Kalpones. Stāsts par divām (?) māsām"
 2018 Režisores Ingas Tropas asistente izrādē "Kinoteātris " , Rēzeknes teātrī "Joriks"

Aktieru atlase 
 2019 Īsfilma "Ģimenes stāvoklis : Neprecēts" (režisore Una Cekule)
 2019 Filma "Jelgava 94" (režisors Jānis Ābele)
 2019 Filma "Dvēseļu Putenis" (režisors Dzintars Dreibergs)
 2018 Filma "Homo Novus" (režisore Anna Viduleja)
 2018 Filma "Still River" (Grieķija, režisors Angelos Frantzis)
 2018 Filma "Nameja gredzens" (režisors Aigars Grauba)
 2017 Filma "Vectēvs, kas bīstamāks par datoru" (režisors Varis Brasla)

Lomas kino un TV 
 Evas draudzene filmā Jelgava 94, režisors Jānis Ābele, 2019
 Dārta televīzijas seriālā "Prāts vai Instinkts", režisore Žaklīna Cinovska

Ārējās saites 
 Beatrise Zake IMDB

1998. gadā dzimušie
Rīgā dzimušie
Latviešu teātra režisori
Lodes pils

Lodes pils () jeb Koluveres bīskapa pils () bija Sāmsalas-Vīkas bīskapijas pils tagadējā Koluveres ciemā Lēnes apriņķī Igaunijā. 
2015. gadā pabeidza pils atjaunošanas darbus.

Apraksts 
Lodes pils bija bīskapa konventa pils, kuras ziemeļaustrumu spārnā atradās refektorijs un kapella. 1541. gadā upes pusē piebūvēja apaļo artilērijas torni.

Vēsture 
Mūra pili iekarotajā Ridalas zemē 1234. - 1238. gadā uzcēla fogts Johaness no Lodes (de Lode), kurš sākotnēji pretojās Sāmsalas-Vīkas bīskapa virsvarai. 13. gadsimta otrajā pusē uzcēla kastelas tipa cietoksni, ko Jurģa nakts sacelšanās laikā aplenca igauņu karaspēks. Bīskapa Vinriha fon Kniprodes (1385—1419) valdīšanas laikā uzcēla konventa ēku. Kopš 1439. gada pils bija viena no piecām Sāmsalas-Vīkas bīskapa rezidencēm.

Livonijas kara laikā 1560. gadā Sāmsalas-Vīkas bīskapiju nopirka Dānijas karalis. Septiņu gadu kara (1563-1570) laikā 1564. gadā Lodes pili iekaroja zviedri un 1573. gada 23. janvārī to sekmīgi aizstāvēja pret krievu uzbrukumu. 
1575. gadā Livonijas karalis Magnuss atguva pili, 1576. gadā to ieņēma Maskavijas, bet 1581. gadā Zviedrijas karaspēks.
1582. gadā Jamzapoļskas miera līguma tekstā zviedru ieņemtā Lodes pils tika dēvēta par Коловер (Колывир) vai Лоде. Pēc kara beigām Lodes pils nonāca Zviedru Igaunija sastāvā. 

Pēc Poļu-zviedru kara (1600-1629) Lodes pili svītroja no cietokšņu saraksta, 1662. gadā Zviedrijas karaliene Kristīne to piešķīra ģenerālleitnantam Frīdriham fon Lēvenam (Löwen, 1600–1669).
Pēc nokļūšanas Krievijas impērijas pakļautībā ķeizaiene Katrīna II pili atdāvināja savam mīļākajam Grigorijam Orlovam, bet 1787. gadā nometināja Virtembergas princesi Augusti Karolīni (Auguste Karoline von Braunschweig-Wolfenbüttel), kura 1788. gadā pilī mira dzemdību laikā.  
1797. gadā par pilsmuižas īpašnieku kļuva grāfs Frīdrihs Vilhelms fon Bukshēvdens (1750–1811), kurš apprecējās ar Katrīnas II un Grigorija Orlova ārlaulības meitu Natāliju Aleksejevu (1761–1808). Lodes muiža palika Bukshēvdenu dzimtas īpašumā līdz nacionalizācijai 1919. gadā.
1924. gadā pils ēkā iekārtoja bērnunamu, bet 1963. gadā pansionātu garīgi slimajiem. 2006. gadā pili privatizēja un līdz 2015. gadam restaurēja.

Attēli

Ārējās saites

Atsauces 

Sāmsalas-Vīkas bīskapija
Lēnes apriņķis
Rouvens Henningss

Rouvens Henningss (; dzimis ) ir vācu futbolists, spēlē uzbrucēja pozīcijā. Pašlaik (2020) pārstāv Vācijas Bundeslīgas klubu Fortuna Düsseldorf.

Karjera 
Ar futbolu sāka nodarboties vietējā kluba VfL Oldesloe jauniešu komandā. Vēlāk pievienojās Hamburger SV, galvenokārt spēlēja kluba dublieru komandā, kā arī tika izīrēts citiem klubiem — VfL Osnabrück un FC St. Pauli. 2009. gadā pilnībā pārgāja uz St. Pauli. 2010. gadā klubs iekļuva Bundeslīgā, un Henningss šajā līgā debitēja 2010.—2011. gada sezonā.

2012. gadā parakstīja līgumu ar Vācijas 3. līgas klubu Karlsruher SC, ar kuru uzvarēja līgā un pacēlās uz 2. Bundeslīgu. 2014.—2015. gada sezonā guva 17 vārtus un kļuva par 2. Bundeslīgas labāko vārtu guvēju. 2015. gada augustā parakstīja līgumu ar klubu Burnley, kas spēlēja Anglijas otrajā spēcīgākajā līgā. 2015.—2016. gada sezonā komanda uzvarēja līgā un iekļuva Premjerlīgā, taču Henningss tajā vairs nespēlēja un tika izīrēts 2. Bundeslīgas klubam Fortuna Düsseldorf. 2017. gadā pilnībā pārgāja uz Diseldorfas klubu, ar kuru 2018. gadā uzvarēja līgā un iekļuva Bundeslīgā.

Spēlējis dažādu vecumu Vācijas jauniešu izlasēs. 2009. gada Eiropas U-21 čempionāta kvalifikācijā guva septiņus vārtus un kļuva par vienu no kvalifikācijas turnīra rezultatīvākiem spēlētājiem. Tomēr komandas sastāvā finālturnīram netika iekļauts.

Sasniegumi 
Karlsruher SC

 Vācijas 3. līga: 2012–13

Burnley

 Anglijas čempionāts: 2017–18

Individuālie sasniegumi

 Vācijas 2. Bundeslīgas labākais vārtu guvējs: 2014–15

Atsauces

Ārējās saites 

1987. gadā dzimušie
Vācijas futbolisti
Hamburger SV spēlētāji
Burnley FC spēlētāji
Fortuna Düsseldorf spēlētāji
Šlēsvigā-Holšteinā dzimušie
Florians Vircs

Florians Rihards Vircs (; dzimis ) ir vācu futbolists, kas spēlē uzbrūkošā pussarga pozīcijā. Pašlaik (2020) pārstāv Vācijas Bundeslīgas klubu Leverkūzenes "Bayer".

Karjera 
Ar futbolu sāka nodarboties dzimtās pilsētas Pulheimas kluba Grün-Weiß Brauweiler jauniešu komandā. 2010. gadā pievienojās 1. FC Köln jauniešu akadēmijai. 2020. gada janvārī pārgāja uz Leverkūzenes "Bayer".  debitēja Bundeslīgā spēlē pret Brēmenes "Werder". Līdz ar to 17 gadu un 15 dienu vecumā kļuva par visu laiku Bayer jaunāko spēlētāju, kurš izgājis laukumā Bundeslīgas spēlē.  spēlē pret Minhenes "Bayern" guva savus pirmos vārtus Bundeslīgā, kļūstot par visu laiku jaunāko vārtu guvēju Bundeslīgas vēsturē 17 gadu un 34 dienu vecumā.

Spēlējis Vācijas U-15, U-16 un U-17 izlasēs.

Atsauces

Ārējās saites 

2003. gadā dzimušie
Ziemeļreinā-Vestfālenē dzimušie
Vācijas futbolisti
Leverkūzenes "Bayer" spēlētāji
Hermanis Veingertners

Hermanis Veingertners (; dzimis , miris ) bija vācu sporta vingrotājs, 1896. gada vasaras olimpisko spēļu veiksmīgākais sportists, tajās iegūstot sešas olimpiskās medaļas, no tām trīs zelta medaļas.

Veingertners savu sportista karjeru uzsāka savā dzimtajā pilsētā Frankfurtē, kur bija sporta kluba Frankfurter Turnverein 1860 loceklis. Vēlāk, pārvācoties uz Berlīni, viņš kļuva par sporta kluba Deutsche Turnerschaft biedru.

1896. gada vasaras olimpiskās spēles 
Veingertners 1896. gada vasaras olimpiskajās spēlēs Atēnās startēja 7 sporta vingrošanas disciplīnās. No tām viņš sešās ieguva olimpiskās medaļas. Zelta medaļas viņš izcīnīja trijās disciplīnās — individuālajā vingrošanā uz stieņa, komandu vingrošanā uz līdztekām un komandu vingrošanā uz stieņa. Sudraba medaļas viņš ieguva vingrošanā uz zirga un vingrošanas riņķos. Vingrošanā uz zirga viņš piekāpās šveiciešu sportistam Luijam Cuteram, bet vingrošanas riņķos
grieķim Joannim Mitropulam. Atbalsta lēcienā viņš ieguva trešo vietu, bronzas medaļu, piekāpjoties savam tautietim Kārlim Šūmanim un šveicietim Luijam Cuteram. Vienīgā disciplīna, kurā viņš neieguva godalgoto vietu, bija vingrošanā uz līdztekām.

Rezultāti

Pēc olimpiskajām spēlēm 
Pēc atgriešanās no olimpiskajām spēlēm vairums vācu vingrotāju tika atstādināti no komandas, jo Deutsche Turnerschaft (šajā laikā vāciešu vingrošanas vadības institūcija) boikotēja olimpiskās spēles ar iemeslu, ka konkurēt var tikai "vācietis". Tāpēc viņš pārcēlās atpakaļ uz Frankfurti, lai pārvaldītu tēva izveidotu biznesu ar peldbaseiniem. 

Viņš noslīka 1919. gada 22. decembrī, mēģinot izglābt Oderā slīkstošu cilvēku.

1996. gadā galvenais gājēju ceļš Ziegenwerder salā tika pārsaukts viņam par godu — Hermann-Weingärtner-Weg.

Atsauces

Ārējās saites 

 Hermanis Veingertners (SOK profils) 
 Hermanis Veingertners (Olympedia profils) 
 Hermanis Veingertners (Sports Refrence profils) 

1864. gadā dzimušie
1919. gadā mirušie
Brandenburgā dzimušie
Vācijas vingrotāji
Vācijas sportisti 1896. gada vasaras olimpiskajās spēlēs
Vingrotāji 1896. gada vasaras olimpiskajās spēlēs
1896. gada vasaras olimpisko spēļu medaļnieki
Olimpiskie zelta medaļnieki vingrošanā
Olimpiskie sudraba medaļnieki vingrošanā
Olimpiskie bronzas medaļnieki vingrošanā
Vācijas olimpiskie zelta medaļnieki
Vācijas olimpiskie sudraba medaļnieki
Vācijas olimpiskie bronzas medaļnieki
Vezenbergas pils

Vezenbergas pils () jeb Rakveres pils () bija Livonijas ordeņa pils Rakveres pilsētā Igaunijā. Līdz mūsdienām saglabājušās pilsdrupas ir daļēji atjaunotas, tajās iekārtots muzejs.

Apraksts 
Vezenbergas pils ziemeļu daļa 1508. gadā bija būvēta kā franciskāņu klostera ēka. Dienvidu spārna būvniecības laikā uzbūvēti divi sānu stūra torņi un austrumu vārtu komplekss. Viens no pils dienvidrietumu torņiem tika celts kā apaļš artilērijas tornis.

Vēsture 
Pils celta iekarotās Viruzemes galvenā Tarvanpē (Tarvanpää, "vērša galva") pilskalna vietā pēc 1238. gada, kad Dānijas karalis Valdemārs II un Livonijas ordeņa mestrs Hermanis Balke noslēdza Stensbijas līgumu, ar kuru Dānija atguva Zobenbrāļu ordeņa un tā līvu un letu vasaļu 1227. gadā iekarotās Rēveles, Harijas un Virijas zemes. 1252. gadā pils pirmo reizi pieminēta rakstos kā Vezenbergas pils. 1268. gada 18. februārī pie pils notika Rakveres kauja, kurā apvienotais Tērbatas bīskapijas, Dāņu Igaunijas, Sāmsalas-Vīkas bīskapijas un Livonijas ordeņa karaspēks apturēja Novgorodas organizētā krievu kņazu karaspēka iebrukumu Dāņu Igaunijā.

14. gadsimta sākumā dāņi uzcēla jaunu mūra pili ar sienām, kuru biezums bija līdz 2 metriem, rietumu sienas augstums bija līdz 7 metriem.
1346. gadā Dānijas karalis Valdemārs IV pārdeva Harijas un Virijas provinces Livonijas ordenim par 10 000 markām.
Pils kļuva par Rakveres fogtejas pārvaldes centru.

Livonijas kara laikā 1558. gadā pili ieņēma Krievijas caristes karaspēks. No 1574. gada janvāra līdz martam to neveiksmīgi mēģināja ieņemt zviedru karaspēks, kas viņiem izdevās tikai 1581. gadā. 1582. gadā Jamzapoļskas miera līguma krievu tekstā zviedru ieņemtā pils tika dēvēta par Ракобож vai Фегссевер. Pēc kara beigām Vezenbergas pils nonāca Zviedru Igaunijas sastāvā.

Poļu-zviedru kara (1600—1629) laikā 1602. gadā to iekaroja Polijas-Lietuvas karaspēks lielhetmaņa Jāņa Zamoiska vadībā. 1605. gadā sagrauto cietoksni atguva zviedru karaspēks.

Attēli

Atsauces

Ārējās saites 

Livonijas ordeņa pilis
Rietumviru apriņķis
Igaunijas arheoloģiskie pieminekļi
2003. gada pasaules čempionāts cīņas sportā

2003. gada Pasaules čempionāts cīņas sportā notika šķirti: vīrieši un sievietes brīvajā cīņā sacentās no 12. līdz 14. septembrim Ņujorkā (ASV), vīrieši grieķu-romiešu cīņā no 2. līdz 5. oktobrim Krēteijā (Francija).

Medaļu sadalījums starp valstīm

Komandu vērtējums 
Katrā svara kategorijā cīkstonis par izcīnīto 1. vietu komandai deva 10 punktus, 2. vietu — 9 punktus, 3.—4. vietu — 8 punktus, 5.—6. vietu — 6 punktus, 7. vietu — 4 punktus, 8. vietu — 3 punktus, 9. vietu — 2 punktus un 10. vietu — 1 punktus.

Medaļu ieguvēji

Brīvā cīņa, vīrieši

Grieķu-romiešu cīņa, vīrieši

Brīvā cīņa, sievietes

Latvijas cīkstoņu rezultāti

Atsauces 
 Freestyle website
 Greco-Roman website
 UWW Database

2003
2003. gads sportā
Sports Francijā
Sports ASV
Mitrofans Grekovs

Mitrofans Grekovs (), īstajā vārdā Mitrofans Martiščenko (Митрофан Мартыщенко, dzimis , miris ) bija Padomju Krievijas batālā žanra gleznotājs.

Dzimis kazaku ģimenē. Studēja Odesas mākslas skolā, pēc tam pārgāja Pēterburgas Mākslas akadēmijā, kur mācījās pie batālā žanra klasiķiem Iļjas Repina un Franca Rubo. Pirmajā Pasaules karā devās uz fronti, no kurienes atveda daudz skiču. Krievijas pilsoņu karā brīvprātīgi karoja Sarkanās armijas rindās. Zīmēja Semjona Budjonnija vadīto 1. kavalērijas armiju. Bija Revolucionārās Krievijas Mākslinieku Asociācijas biedrs. 

Viņa pazīstamāko gleznu vidū ir "1. kavalērijas armijas taurētāji" (Трубачи Первой Конной армии), "Tačanka" (Тачанка), "Ģenerāļa Pavlova sasalušie kazaki" (Замерзшие казаки генерала Павлова). Vadīja kolektīvu, kas veidoja panorāmu "Uzbrukums Perekopam" (Штурм Перекопа).

Miris 1934. gada 27. novembrī. Apbedīts Novodevičjes kapsētā. Viņa vārdā ir nosauktas mākslas skolas Rostovā un Odesā un kara mākslinieku studija Maskavā. Novočerkaskā atrodas Grekova memoriālā muzejmāja. Daži viņa darbi ir izstādīti Tretjakova galerijā.

Atsauces

Ārējās saites 

1882. gadā dzimušie
1934. gadā mirušie
Krievijas gleznotāji
Kaučers (aizsargājamo ainavu apvidus)

Kaučers ir aizsargājamo ainavu apvidus Preiļu novada dienviddaļā, Rušonas pagastā. Apvidus nosaukts Kaučera ezera vārdā, kas atrodas aizsargājamās teritorijas centrā. Bez Kaučera teritorijā atrodas vēl 6 ezeri: Baibas ezers, Esereits, Limins, Meirauka, Salmejs un Stūponu ezers. Caur teritorijas ziemeļu daļu iet valsts autoceļš V742 (Preiļi–Gaiļmuiža–Feimaņi). Pie tā atrodas Gaiļmuiža. 

Teritorijā sastopams liels skaits aizsargājamu augu un dzīvnieku sugu: lokanā najāda (Najas flexilis), apaļlapu dumbrene (Pseudocalliergon trifarium), platlapu vijzobe (Tortula latifolia), lielziedu uzpirkstīte (Digitalis grandiflora), divjoslu airvabole (Graphoderus bilineatus), zirgskābeņu zilenītis (Lycaena dispar), četrzobu pumpurgliemezis (Vertigo geyeri), lielais tritons (Triturus cristatus), sila ķirzaka (Lacerta agilis), grieze (Crex crex), melnā dzilna (Dryocopus martius), pelēkā dzilna (Picus canus). Tā ir Natura 2000 teritorija.

Apvidus teritorijā atrodas Šņepstu pilskalns un Tišas vecticībnieku lūgšanu nams.

Atsauces 

Latvijas aizsargājamo ainavu apvidi
Natura 2000
Preiļu novads
Rušonas pagasts
Filips Makss

Filips Makss (, dzimis ) ir vācu futbolists, spēlē aizsarga pozīcijā, Vācijas futbola izlases dalībnieks. Kopš 2020. gada Makss pārstāv Eredivisie komandu PSV Eindhoven. Iepriekš Makss ir spēlējis Gelzenkirhenes "Schalke 04", Karlsruher SC un FC Augsburg.

Vācijas futbola izlases sastāvā ir spēlējis 2016. gada vasaras olimpiskajās spēlēs.

Ārējās saites 

Nepabeigti raksti par Vācijas futbolistiem
1993. gadā dzimušie
Vācijas futbolisti
Gelzenkirhenes "Schalke 04" spēlētāji
FC Augsburg spēlētāji
PSV Eindhoven spēlētāji
2016. gada vasaras olimpisko spēļu dalībnieki
Ziemeļreinā-Vestfālenē dzimušie
Olimpiskās sudraba medaļas ieguvēji
Kerems Demirbajs

Kerems Demirbajs (, dzimis ) ir vācu futbolists, spēlē pussarga pozīcijā, Vācijas futbola izlases dalībnieks. Kopš 2019. gada Demirbajs pārstāv Vācijas Bundeslīgas komandu Leverkūzenes "Bayer".

Vācijas futbola izlases sastāvā Demirbajs ir spēlējis 2017. gada FIFA Konfederāciju kausā.

Sasniegumi 
Vācija

 FIFA Konfederāciju kauss: 2017

Ārējās saites 

1993. gadā dzimušie
Vācijas izlases futbolisti
Vācijas futbolisti
Hamburger SV spēlētāji
Fortuna Düsseldorf spēlētāji
TSG 1899 Hoffenheim spēlētāji
Leverkūzenes "Bayer" spēlētāji
Ziemeļreinā-Vestfālenē dzimušie
Musa Diabī

Musa Diabī (, dzimis ) ir franču futbolists, spēlē uzbrucēja pozīcijā. Kopš 2019. gada Diabī pārstāv Vācijas Bundeslīgas komandu Leverkūzenes "Bayer". Iepriekš Diabī ir spēlējis Parīzes "Saint-Germain" un F.C. Crotone.

Ārējās saites 

1999. gadā dzimušie
Francijas futbolisti
Parīzes "Saint-Germain" spēlētāji
F.C. Crotone spēlētāji
Leverkūzenes "Bayer" spēlētāji
Parīzē dzimušie
Heiko Herlihs

Heiko Herlihs (; dzimis  Manheimā) ir vācu futbola treneris un bijušais futbolists. Spēlējis uzbrucēja pozīcijā, aizvadījis piecas spēles Vācijas futbola izlasē. Bijis Vācijas Bundeslīgas klubu Leverkūzenes "Bayer" un FC Augsburg galvenais treneris.

Futbolista karjera 
Spēlētāja karjeras laikā aizvadījis 258 spēles Bundeslīgā, pārstāvējis klubus Leverkūzenes "Bayer", Menhengladbahas "Borussia" un Dortmundes "Borussia". 1994.—1995. gada sezonā guva 20 vārtus Bundeslīgā un kopā ar Mario Basleru kļuva par sezonas labāko vārtu guvēju. Dortmundes "Borussia" sastāvā divreiz kļuvis par Vācijas čempionu — 1996. un 2002. gadā. 1997. gadā kļuva par UEFA Čempionu līgas uzvarētāju un Starpkontinentālā kausa ieguvēju. Ar Leverkūzenes "Bayer" 1993. gadā uzvarēja Vācijas kausa izcīņā. Šādu pašu panākumu guva arī Menhengladbahas "Borussia" sastāvā 1995. gadā.

Vācijas izlasē debitēja  pret Gruziju 1996. gada Eiropas čempionāta kvalifikācijā. Tā paša gada 26. aprīlī pret Velsu guva savus vienīgos vārtus izlasē. Kopumā izlases rindās aizvadīja piecas spēles.

Trenera karjera 
Pēc spēlētāja karjeras beigām sāka strādāt par jauniešu komandas treneri Dortmundes "Borussia". Vēlāk vadīja Vācijas U-17 un U-19 izlases. 2007. gada FIFA U-17 Pasaules kausā aizveda komandu līdz bronzas medaļām. 2009. gadā kļuva par VfL Bochum galveno treneri, taču nostrādāja klubā tikai līdz 2010. gada aprīlim. 2011.—2012. gada sezonā vadīja SpVgg Unterhaching, bet no 2013. līdz 2015. gadam strādāja ar Minhenes "Bayern" U-17 komandu.

2015. gada decembrī kļuva par Jahn Regensburg galveno treneri. 2015.—2016. gada sezonā ar to iekļuva Vācijas 3. līgā, bet nākamajā sezonā izcīnīja ceļazīmi uz 2. Bundeslīgu. Pēc šī sasnieguma parakstīja līgumu ar Bundeslīgas klubu Leverkūzenes "Bayer", kļūstot par tā galveno treneri. Tomēr ar to īpašus panākumus neguva un 2018. gada decembrī amatu atstāja. 2020. gada martā kļuva par FC Augsburg galveno treneri. 2021. gada 26. aprīlī tika atbrīvots no amata.

Atsauces

Ārējās saites 

1971. gadā dzimušie
Bādenē-Virtembergā dzimušie
Vācijas futbolisti
Leverkūzenes "Bayer" spēlētāji
Dortmundes "Borussia" spēlētāji
Menhengladbahas "Borussia" spēlētāji
Vācijas izlases futbolisti
Vācijas futbola treneri
Alasans Plea

Alasans Plea (, dzimis ) ir franču futbolists, spēlē uzbrucēja pozīcijā, Francijas futbola izlases dalībnieks. Kopš 2018. gada Plea pārstāv Vācijas Bundeslīgas komandu Menhengladbahas "Borussia". Iepriekš Plea spēlēja Lionas "Olympique", AJ Auxerre un OGC Nice.

Ārējās saites 

1993. gadā dzimušie
Francijas izlases futbolisti
Francijas futbolisti
Lionas "Olympique" spēlētāji
OGC Nice spēlētāji
Menhengladbahas "Borussia" spēlētāji
Bass Dosts

Bass Dosts (, dzimis ) ir nīderlandiešu futbolists, spēlē uzbrucēja pozīcijā, bijušais Nīderlandes futbola izlases dalībnieks. Kopš 2021. gada Dosts pārstāv Beļģijas Pro līgas komandu Club Brugge. Iepriekš Dosts ir spēlējis FC Emmen, Heracles Almelo, SC Heerenveen, VfL Wolfsburg un Sporting CP.

Sasniegumi 
VfL Wolfsburg

 DFB Pokal: 2014–15
 DFL Supercup: 2015

Sporting CP

 Taça de Portugal: 2018–19
 Taça da Liga: 2017–18, 2018–19

Individuālie sasniegumi

 Eredivisie labākais vārtu guvējs: 2011–12
 Portugāles Premjerlīgas labākais vārtu guvējs: 2016–17

Ārējas saites 

1989. gadā dzimušie
Nīderlandes izlases futbolisti
Nīderlandes futbolisti
VfL Wolfsburg spēlētāji
Sporting CP spēlētāji
Frankfurtes "Eintracht" spēlētāji

Club Brugge KV spēlētāji
Overeiselā dzimušie
Aleksejs Kručonihs

Aleksejs Kručonihs (, dzimis , miris ) bija krievu dzejnieks, futūrists.

Dzimis zemnieku ģimenē. 1906. gadā absolvēja Odesas mākslas skolu, pēc gada pārcēlās uz Maskavu. 1912. gadā pievienojās krievu futūristiem un līdzās Vladimiram Majakovskim, Dāvidam Burļukam un Veļimiram Hļebņikovam bija viens no vadošajiem krievu futūrisma teorētiķiem. Šajā laikā tika izdoti viņa krājumi Помада ("Lūpu krāsa"), Поросята ("Sivēni"), Взорваль ("Uzspridzeklis") un "TeLiLe". Pirmā Pasaules kara un Februāra revolūcijas laikā dzīvoja Tiflisā, vadīja futūristu grupu 41° ("Četrdesmit pirmais grāds"). 1920. gadu vidū atgriezās Maskavā, kur pievienojās radošajai apvienībai Левый фронт искусств. Pārtrauca literāro darbību 1930. gados pēc Vladimira Majakovska pašnāvības un Igora Terentjeva nošaušanas.

Par vienu no pazīstamākiem Kručoniha darbiem uzskata zaumā sarakstīto dzejoli Дыр бул щыл. Pēc paša autora paustā, "šajā dzejolī ir vairāk krievu tautiskuma nekā visā Puškina dzejā".

Latviešu valodā Kručoniha darbus atdzejojuši Pēters Brūveris un Kristaps Vecgrāvis.

Atsauces

Ārējās saites 

1886. gadā dzimušie
1968. gadā mirušie
Krievu dzejnieki
Futūrisms
Rūdolfs Heinrihs Cirkvics

Rūdolfs Heinrihs Cirkvics (, 1857—1926) bija vācu arhitekts, kas strādāja Rīgā eklektisma stilā, vēlāk jūgendstilā.

Dzīvesgājums 
Dzimis 1857. gada 17. martā Varšavas guberņā. Līdz 1882. gadam studēja Rīgas Politehniskajā augstskolā. Strādāja par Rīgas pilsētas būvinspektoru un Rīgas pilsētas ģimnāzijas zīmēšanas skolotāju. 
Pēc viņa projektiem Rīgā uzcēla apmēram 25 īres namus.

Pazīstamākie projekti 
 Elizabetes iela 15 (1896)
 Elizabetes iela 9 (1898-1899)
 Vīlandes iela 1 (1899) 
 Vīlandes iela 2 (1903)
 Vīlandes iela 11 (1899)
 Ausekļa iela 4 (1900)
 Bīriņu pils
 Igates pils

Literatūra 
 Jānis Krastiņš. Rīgas arhitektūras meistari 1850—1940, Jumava, 2002

Atsauces 

Latvijas arhitekti
Polijā dzimušie
Jonass Hofmanis

Jonass Hofmanis (, dzimis ) ir vācu futbolists, spēlē pussarga pozīcijā, Vācijas futbola izlases dalībnieks. Kopš 2016. gada Hofmanis pārstāv Vācijas Bundeslīgas komandu Menhengladbahas "Borussia". Iepriekš Hofmanis ir spēlējis Dortmundes "Borussia" un 1. FSV Mainz 05.

Sasniegumi 
Borussia Dortmund

 DFL Supercup: 2013, 2014

Ārējās saites 

1992. gadā dzimušie
Vācijas futbolisti
Dortmundes "Borussia" spēlētāji
1. FSV Mainz 05 spēlētāji
Menhengladbahas "Borussia" spēlētāji
Vācijas izlases futbolisti
2020. gada Eiropas čempionāta futbolā spēlētāji
Bādenē-Virtembergā dzimušie
2022. gada FIFA Pasaules kausa spēlētāji
Sebastiāns Rode

Sebastiāns Rode (, dzimis ) ir vācu futbolists, spēlē pussarga pozīcijā. Kopš 2019. gada Rode pārstāv Vācijas Bundeslīgas komandu Frankfurtes "Eintracht". Iepriekš Rode ir spēlējis Minhenes "Bayern" un Dortmundes "Borussia".

Sasniegumi 
Bayern Munich

 Vācijas Bundeslīga: 2014–15, 2015–16
 DFB Pokal: 2015–16

Borussia Dortmund

 DFB Pokal: 2016–17

Frankfurtes Eintracht

 UEFA Eiropas līga: 2021-22

Ārējās saites

Atsauces 

1990. gadā dzimušie
Vācijas futbolisti
Frankfurtes "Eintracht" spēlētāji
Minhenes "Bayern" spēlētāji
Dortmundes "Borussia" spēlētāji
Hesenē dzimušie
Evans N'Dika

Evans N'Dika i(, dzimis ) ir franču futbolists, spēlē aizsarga pozīcijā. Kopš 2018. gada N'Dika pārstāv Vācijas Bundeslīgas komandu Frankfurtes "Eintracht". Iepriekš N'Dika spēlēja Francijas komandā AJ Auxerre.

Sasniegumi 

Frankfurtes Eintracht
 UEFA Eiropas līga: 2021-22

Ārējas saites

Atsauces 

1999. gadā dzimušie
Francijas futbolisti
Frankfurtes "Eintracht" spēlētāji
Parīzē dzimušie
Eduards Grāvītis

Eduards Grāvītis (dzimis  Rīgā) ir latviešu diriģents un mūzikas skolotājs.

Biogrāfija 
No 1964. līdz 1971. gadam mācījies Emīla Dārziņa speciālās mūzikas vidusskolas kora nodaļā. 1971. gadā beidzis Rīgas 36. vidusskolu. 1977. gadā pabeidzis Rīgas pedagoģiskās skolas Mūzikas skolotāju nodaļu. 1981. gadā absolvējis Latvijas Valsts konservatorijas Pedagoģijas nodaļu Gido Kokara diriģēšanas klasē.

No 1993. līdz 1994. gadam bijis Latvijas Nacionālās operas galvenais kormeistars.

2002. gadā Jāzepa Vītola Latvijas Mūzikas akadēmijā ieguvis maģistra grādu kordiriģēšanā.

Kā mūzikas skolotājs strādājis Rīgas 45. vidusskolā un Rīgas Imantas vidusskolā.

Bijis vairāku koru (Ādažu kora, Lēdurgas jauktā kora, sieviešu kora "Dzintars", jauktā kora "Daile") diriģents, sieviešu kora "Dzintars" kormeistars, vīru kora "Auseklis" diriģents un mākslinieciskais vadītājs, Ventspils Mūzikas biedrības kamerkora "Ventspils" dibinātājs un vadītājs, vairāku mūzikas festivālu mākslinieciskais vadītājs, dažādu muzikālo pasākumu organizētājs.

1978. gadā izveidojis Latvijas Mākslas akadēmijas kamerkori "Senais kalns", kuru vadījis līdz 2009. gadam.

Ir bijis vairāku (XXI un XXII) vispārējo latviešu Dziesmu un Deju svētku un Latvijas Skolu jaunatnes dziesmu un deju svētku (VIII, XI, XII) virsdiriģents, Baltijas studentu dziesmu svētku "Gaudeamus" virsdiriģents, bijis VI un VII Latvijas zēnu koru salidojuma, Jelgavas dziesmu un mūzikas svētku simtgades sarīkojuma, Rīgas pilsētas Kurzemes rajona, Aizkraukles rajona, Ventspils pilsētas skolu jaunatnes koru, kā arī Ventspils pilsētas un rajona koru virsdiriģents.

Darbojies arī kā žūrijas loceklis jaukto koru skatēs.

1992. gadā saņēmis speciālo diriģentu godalgu Grand Prix starptautiskajā kora mūzikas konkursā Debrecenā (Ungārijā).

Atsauces 

Latvijas diriģenti
Zeks Stefens

Zeks Stefens (, dzimis ) ir ASV futbolists, spēlē vārtsarga pozīcijā, ASV futbola izlases dalībnieks. Kopš 2019. gada Stefens pārstāv Anglijas Premjerlīgas komandu Manchester City.

Ārējās saites 

1995. gadā dzimušie
ASV izlases futbolisti
ASV futbolisti
Manchester City F.C. spēlētāji
Fortuna Düsseldorf spēlētāji
Pensilvānijā dzimušie
Aleksandrs Švolovs

Aleksandrs Švolovs (, dzimis ) ir vācu futbolists, spēlē vārtsarga pozīcijā. Kopš 2020. gada Švolovs pārstāv Vācijas Bundeslīgas komandu Schalke 04, kas viņu īrē no Hertha BSC. Iepriekš Švolovs ir spēlējis Bīlefeldes "Arminia" un SC Freiburg komandās.

Ārējās saites 

1992. gadā dzimušie
Vācijas futbolisti
SC Freiburg spēlētāji

Berlīnes "Hertha" spēlētāji
Gelzenkirhenes "Schalke 04" spēlētāji
Rāmī Beduī

Rami Beduī (, dzimis ) ir Tunisijas futbolists, spēlē aizsarga pozīcijā, Tunisijas futbola izlases dalībnieks. 2020. gadā Beduī īslaicīgi pārstāvēja Latvijas futbola Virslīgas komandu FK Liepāja.

Tunisijas futbola izlases sastāvā Beduī ir spēlējis 2018. gada FIFA Pasaules kausā.

Ārējās saites 

1990. gadā dzimušie
Tunisijas izlases futbolisti
Tunisijas futbolisti
FK Liepāja spēlētāji
2018. gada FIFA Pasaules kausa spēlētāji
Luka Valdšmits

Luka Valdšmits (, dzimis ) ir vācu futbolists, spēlē uzbrucēja pozīcijā, Vācijas futbola izlases dalībnieks. Kopš 2021. gada Valdšmits pārstāv Vācijas Bundeslīgas komandu Wolfsburg. Iepriekš Valdšmits ir spēlējis Frankfurtes "Eintracht",  Hamburger SV un Portugāles Premjerlīgas komandā Benfica.

Ārējās saites 

1996. gadā dzimušie
Vācijas izlases futbolisti
Vācijas futbolisti
Frankfurtes "Eintracht" spēlētāji
Hamburger SV spēlētāji
SC Freiburg spēlētāji

Lisabonas "Benfica" spēlētāji
VfL Wolfsburg spēlētāji
Ziemeļreinā-Vestfālenē dzimušie
Nilss Petersens

Nilss Petersens (, dzimis ) ir vācu futbolists, spēlē uzbrucēja pozīcijā, Vācijas futbola izlases dalībnieks. Kopš 2015. gada Petersens pārstāv Vācijas Bundeslīgas komandu SC Freiburg. Iepriekš Petersens ir spēlējis FC Carl Zeiss Jena, FC Energie Cottbus, Minhenes "Bayern" un Brēmenes "Werder".

Ārējās saites 

1988. gadā dzimušie
Vācijas izlases futbolisti
Vācijas futbolisti
Minhenes "Bayern" spēlētāji
Brēmenes "Werder" spēlētāji
SC Freiburg spēlētāji
2016. gada vasaras olimpisko spēļu dalībnieki
Saksijā-Anhaltē dzimušie
Olimpiskās sudraba medaļas ieguvēji
Igors Terentjevs

Igors Terentjevs (, dzimis , miris ) bija krievu dzejnieks, mākslinieks un teātra režisors. Krievu avangarda pārstāvis.

Dzimis poručika ģimenē. Absolvēja ģimnāziju Harkovā un iestājās Harkovas Universitātē. 1912. gadā pārgāja Maskavas Valsts Universitātes Juridiskajā fakultātē, kuru absolvēja 1914. gadā. 1918. gadā pārcēlās uz Tiflisu un pievienojās futūristu grupai 41° ("Četrdesmit pirmais grāds"). 1922. gadā neveiksmīgi centās emigrēt no Padomju Savienības. Sākot ar 1924. gadu nodarbojās ar režisūru, iestudēja vairākas lugas, tai skaitā Nikolaja Gogoļa "Revidentu".

1931. gadā tika arestēts, izsūtīts piedalīties Baltās—Baltijas jūras kanāla būvniecībā, atbrīvots pēc trim gadiem. Atkārtoti arestēts 1937. gada maijā. Nošauts Butirku cietumā.

Atsauces 

1892. gadā dzimušie
1937. gadā mirušie
Krievu valodā rakstošie
Krievu dzejnieki
Krievu teātra režisori
Padomju represijās nogalinātie
Matēuss Kuņa

Matēuss Santušs Karneiru da Kuņa (, dzimis ) ir Brazīlijas futbolists, spēlē uzbrucēja pozīcijā. Kopš 2021. gada Kuņa pārstāv La Liga komandu Atletico Madrid. Agrāk Kuņa ir spēlējis Šveices Superlīgas komandā FC Sion un Vācijas komandās RB Leipzig un Hertha.

Ārējās saites 

1999. gadā dzimušie
Paraibā dzimušie
Brazīlijas futbolisti
FC Sion spēlētāji
RB Leipzig spēlētāji
Berlīnes "Hertha" spēlētāji
Madrides "Atletico" spēlētāji
2020. gada vasaras olimpisko spēļu dalībnieki
Olimpiskās zelta medaļas ieguvēji
Jūliāns Nagelsmans

Jūliāns Nagelsmans (, dzimis ) ir vācu futbola treneris. Kopš 2021. gada Nagelsmans ir Vācijas Bundeslīgas kluba Minhenes "Bayern" galvenais treneris.

 Nagelsmans tika apstiprināts par TSG 1899 Hoffenheim galveno treneri.  28 gadu vecumā Nagelsmans kļuva par visu laiku jaunāko treneri Vācijas Bundeslīgā. 2019. gadā Nagelsmans kļuva par RB Leipzig galveno treneri. 2020.—2021. gada sezonā ar Leipzig izcīnīja otro vietu Bundeslīgā, kā arī iekļuva Vācijas kausa izcīņas finālā. Pēc sezonas beigām atstāja Leipcigas klubu un kļuva par Minhenes "Bayern" galveno treneri.

Atsauces

Ārējās saites 

1987. gadā dzimušie
Vācijas futbolisti
Vācijas futbola treneri
Bavārijā dzimušie
Santjago Askasivars

Santjago Askasivars (, dzimis ) ir Argentīnas futbolists, spēlē pussarga pozīcijā, Argentīnas futbola izlases dalībnieks. Kopš 2022. gada Askasivars pārstāv Itālijas A sērijas komandu Cremonese, kas viņu īrē no Berlīnes "Hertha". Iepriekš Askasivars ir spēlējis Argentīnas klubā Laplatas "Estudiantes" un Vācijas komandā VfB Stuttgart.

Ārējās saites 

1997. gadā dzimušie
Buenosairesas provincē dzimušie
Argentīnas izlases futbolisti
Argentīnas futbolisti
VfB Stuttgart spēlētāji
Berlīnes "Hertha" spēlētāji
Olivers Baumanis

Olivers Baumanis (, dzimis ) ir vācu futbolists, spēlē vārtsarga pozīcijā. Kopš 2014. gada Baumanis pārstāv Vācijas Bundeslīgas komandu TSG 1899 Hoffenheim. Iepriekš Baumanis ir spēlējis SC Freiburg.

Ārējās saites 

1990. gadā dzimušie
Vācijas futbolisti
SC Freiburg spēlētāji
TSG 1899 Hoffenheim spēlētāji
Bādenē-Virtembergā dzimušie
Moaness Daburs

Moaness Daburs (, dzimis ) ir Izraēlas futbolists, spēlē uzbrucēja pozīcijā, Izraēlas futbola izlases dalībnieks. Kopš 2020. gada Daburs pārstāv Vācijas Bundeslīgas komandu TSG 1899 Hoffenheim. Iepriekš Daburs ir spēlējis Izraēlas komandās Maccabi Ahi Nazareth un Maccabi Tel Aviv F.C., Šveices Superlīgas komandā Grasshopper Club Zürich, Austrijas Bundeslīgas komandā Zalcburgas "Red Bull" un La Liga komandā Sevilla FC.

Sasniegumi 
Maccabi Tel Aviv

 Izraēlas Premjerlīga: 2012–13

Red Bull Salzburg

 Austrijas Bundeslīga: 2016–17, 2017–18, 2018–19
 Austrijas kauss: 2018–19

Sevilla

 UEFA Eiropas līga: 2019–20

Individuālie sasniegumi

 Šveices Superlīgas labākais vārtu guvējs: 2015–16
 Austrijas Bundeslīgas labākais vārtu guvējs: 2017–18, 2018–19
 Austrijas Bundeslīgas sezonas labākais spēlētājs: 2018–19

Ārējās saites 

1992. gadā dzimušie
Izraēlas izlases futbolisti
Izraēlas futbolisti
Grasshopper Club Zürich spēlētāji
Sevilla FC spēlētāji
TSG 1899 Hoffenheim spēlētāji
Timo Horns

Timo Horns (, dzimis ) ir vācu futbolists, spēlē vārtsarga pozīcijā. Kopš 2012. gada Horns pārstāv Vācijas Bundeslīgas komandu 1. FC Köln.

Vācijas futbola izlases sastāvā Horns ir spēlējis 2016. gada vasaras olimpiskajās spēlēs.

Sasniegumi 
1.FC Köln

 Vācijas 2. Bundeslīga: 2013–14, 2018–19

Ārējās saites 

1993. gadā dzimušie
Vācijas futbolisti
1. FC Köln spēlētāji
2016. gada vasaras olimpisko spēļu dalībnieki
Ziemeļreinā-Vestfālenē dzimušie
Olimpiskās sudraba medaļas ieguvēji
Horhe Mere

Horhe Mere (, dzimis ) ir spāņu futbolists, spēlē aizsarga pozīcijā. Kopš 2017. gada Mere pārstāv Vācijas Bundeslīgas komandu 1. FC Köln. Iepriekš Mere ir spēlējis Spānijas komandā Hihonas "Sporting".

Sasniegumi 
FC Köln

 Vācijas 2. Bundeslīga: 2018–19

Sporting Gijón

 Segunda Division: 2014–15

Spānija

 UEFA Eiropas U-21 čempionāts: 2019

Ārējas saites 

1997. gadā dzimušie
Astūrijā dzimušie
Spānijas futbolisti
1. FC Köln spēlētāji
Artūrs Mēdlingers

Artūrs Mēdlingers (, 1880—1961) bija vācu arhitekts, kas strādāja Rīgā, projektējot jūgendstila ēkas.

Dzīvesgājums 
Dzimis 1880. gada 9. novembrī Ņižņijnovgorodas pilsētā Krievijā. Studēja Rīgas Politehniskajā institūtā, 1906. gadā beidza studijas un sāka strādāt Pēkšēna arhitektu birojā, pēc 1910. gada patstāvīgi. 1937. gadā pārcēlās uz dzīvi Vācijā.

Miris 1961. gada 6. jūnijā Neištatē.

Literatūra 
 Jānis Krastiņš. Rīgas arhitektūras meistari 1850—1940, Jumava, 2002
 Jānis Lejnieks. Rīgas arhitektūra. Avots, 1989. 253 lpp.

Ārējās saites 
 jugendstils.riga.lv

Atsauces 

Latvijas arhitekti
Krievijā dzimušie
Villijs Orbans

Villijs Orbans (, dzimis ) ir ungāru futbolists, spēlē aizsarga pozīcijā, Ungārijas futbola izlases dalībnieks. Kopš 2015. gada Orbans pārstāv Vācijas Bundeslīgas komandu RB Leipzig. Iepriekš Orbans ir spēlējis 1. FC Kaiserslautern.

Ārējās saites 

1992. gadā dzimušie
Reinzemē-Pfalcā dzimušie
Ungārijas izlases futbolisti
Ungārijas futbolisti
RB Leipzig spēlētāji
2020. gada Eiropas čempionāta futbolā spēlētāji
Dajo Upamekano

Dajo Upamekano (, dzimis ) ir franču futbolists, spēlē aizsarga pozīcijā. Kopš 2017. gada Upamekano pārstāv Vācijas Bundeslīgas komandu RB Leipzig. Iepriekš Upamekano ir spēlējis FC Liefering un Zalcburgas "Red Bull".

Ārējās saites 

1998. gadā dzimušie
Francijas futbolisti
Francijas izlases futbolisti
RB Leipzig spēlētāji
2022. gada FIFA Pasaules kausa spēlētāji
Kristofers Nkunku

Kristofers Nkunku (, dzimis ) ir franču futbolists, spēlē pussarga pozīcijā. Kopš 2019. gada Nkunku pārstāv Vācijas Bundeslīgas komandu RB Leipzig. Iepriekš Nkunku ir spēlējis Ligue 1 klubā Parīzes "Saint-Germain".

Sasniegumi 
Paris Saint-Germain

 Francijas 1. līga: 2015–16, 2017–18, 2018–19
 Coupe de France: 2016–17, 2017–18
 Coupe de la Ligue: 2016–17, 2017–18
 Trophée des Champions: 2015, 2016, 2017, 2018

Ārējās saites 

1997. gadā dzimušie
Francijas futbolisti
Parīzes "Saint-Germain" spēlētāji
RB Leipzig spēlētāji
Botriolepji

Botriolepji (Bothriolepis) ir izmirusi antiarhu bruņuzivju ģints, kas devona periodā bija plaši izplatīta visā pasaulē ar lielāko sugu skaitu antiarhu starpā. Ģinti pirmo reizi aprakstīja un nosaukumu deva Eihvalds 1840. gadā. Nosaukums Bothriolepis veidots no grieķu vārdiem βόθρος — bedrīte un λεπῐ́ς — zvīņas, sakarā ar bedrainu ornamentējumu uz kaula bruņu plātnēm. Ģints tipveida suga ir Bothriolepis ornata. Ģints ir plaši sastopama Latvijas devona nogulumos.

Apraksts 
Dažāda izmēra zivis, var sasniegt līdz 1 m garumu. Priekšējais vidējais muguras kauls (AMD) sašaurinās no sānu stūriem virzienā uz priekšējo un aizmugurējo galu. Uz tā aizmugurējās sānu malas uzguļ sānu jauktais kauls (MxL). Aizmugurējais vidējais muguras kauls (PMD) stipri sašaurinās virzienā uz priekšējo galu. MxL plātnes dorsālā daļa ir platāka, nekā sānu-muguras kaulam (ADL). Sutūrās šuves starp dorsālajām un ventrālajām rumpja bruņu plātnēm ir samērā šauras. Ornamentējums ir samērā rupjš, juvenīlām formām sīki šūnains, pieaugušajiem īpatņiem šūnains vai apvienots īsos valnīšos un tuberkulās, kas bieži vien ir izvietojas koncentriski vai radiāli.

Sistemātika 
Botriolepju ģintī ir zināmas vairāk, kā 100 sugu. Šajā sarakstā ir minētas dažas no tām.
 Bothriolepis
 Bothriolepis canadensis Whiteaves 1880
 Bothriolepis cellulosa (Pander, 1846) 
 Bothriolepis ciecere Lyarskaya, 1974
 Bothriolepis evaldi Lyarskaya, 1986
 Bothriolepis heckeri Lukševičs, 2001
 Bothriolepis jani Lukševičs, 1986
 Bothriolepis leptocheira Traquair, 1893
 Bothriolepis maxima Gross, 1933
 Bothriolepis obrutschewi Gross, 1942
 Bothriolepis ornata Eichwald, 1840
 Bothriolepis panderi Lahusen, 1880
 Bothriolepis pavariensis Lyarskaya, 1974
 Bothriolepis prima Gross, 1942
 Bothriolepis traudscholdi Jaekel, 1927
u.c.

Atsauces

Ārējās saites 

Antiarhi